b'\n_START_ARTICLE_\nJuozas \xc5\xa0atas\n_START_SECTION_\nI\xc5\xa1silavinimas\n_START_PARAGRAPH_\n1960 m. Juozas \xc5\xa0atas baig\xc4\x97 Vilniaus pedagoginio instituto U\xc5\xbesienio kalb\xc5\xb3 fakultet\xc4\x85, \xc4\xafgijo pranc\xc5\xabz\xc5\xb3 kalbos mokytojo kvalifikacij\xc4\x85. 1963 m. baig\xc4\x97 teis\xc4\x97s studijas Vilniaus valstybinio universiteto Teis\xc4\x97s fakultete, jam suteiktas teisininko kvalifikacinis laipsnis. 1967 m. Juozas \xc5\xa0atas baig\xc4\x97 teis\xc4\x97s krypties aspirant\xc5\xabr\xc4\x85 Maskvoje, Moksl\xc5\xb3 Akademijos Valstyb\xc4\x97s ir teis\xc4\x97s institute, apgyn\xc4\x97 teis\xc4\x97s moksl\xc5\xb3 kandidato disertacij\xc4\x85, jam suteiktas teis\xc4\x97s kandidato laipsnis (v\xc4\x97liau nostrifikuotas \xc4\xaf socialini\xc5\xb3 moksl\xc5\xb3 teis\xc4\x97s krypties daktaro).\n_START_SECTION_\nMokslin\xc4\x97, dalykin\xc4\x97 veikla\n_START_PARAGRAPH_\nJuozas \xc5\xa0atas dirbo advokatu, teis\xc4\x97ju. Nuo 1989 m. Kauno technologijos universiteto Teis\xc4\x97s katedros docentas, d\xc4\x97sto kursus Tarptautin\xc4\x97 komercin\xc4\x97 teis\xc4\x97, Tarptautinis komercinis arbitra\xc5\xbeas. Moksliniai interesai \xe2\x80\x93 tarptautin\xc4\x97 privatin\xc4\x97 (komercin\xc4\x97) teis\xc4\x97, tarptautiniai atsiskaitymai, arbitra\xc5\xbeas. Komercin\xc4\x97s teis\xc4\x97s vadov\xc4\x97li\xc5\xb3 autorius. Nuo 1996 m. Juozas \xc5\xa0atas \xe2\x80\x93 \xc4\xafkurto Vilniaus tarptautinio komercinio arbitra\xc5\xbeo pirmininkas._NEWLINE_1989 m. baland\xc5\xbeio m\xc4\x97n. Lietuvos socialdemokrat\xc5\xb3 partijos veiklos Lietuvoje atk\xc5\xabrimo iniciatyvin\xc4\x97s grup\xc4\x97s narys, programos rengimo komisijos narys, 1989\xe2\x80\x931991 m. LSDP tarybos narys.'